hotchpotch/miracl-hf-unified huggingface dataset:
Musta Karhu
Musta Karhu oli vuosina 1934–1944 toiminut suomalainen ravintolaketju, jonka omisti äärioikeistolainen Isänmaallinen kansanliike (IKL). Niiden tarkoituksena oli kerätä puolueelle varoja sekä toimia jäsenten kohtaamis- ja kokouspaikkoina.
Keväällä 1934 toimintansa käynnistäneen Mustan Karhun perustajiin kuului muun muassa matemaatikko Rolf Nevanlinna. Nimensä se sai IKL:n ja sen edeltäjän Lapuan liikkeen logossa olleesta karhusta. Musta Karhu -ravintoloissa järjestettiin erilaisia matineoita, myyjäisiä sekä poliittisia tilaisuuksia ja lauluiltoja. Ne toimivat myös tavallisina anniskeluravintoloina ja kahviloina, jotka olivat avoinna muillekin kuin puolueen jäsenille tai kannattajille. Ravintoloissa myytiin lisäksi erilaisia IKL:n tunnuksilla varustettuja tuotteita.
Ravintoloita toimi suurimmissa kaupungeissa, sekä joillakin maaseutupaikkakunnilla. Maaseudun ravintoloilla ei ollut anniskeluoikeuksia, vaan ne joutuivat toimimaan pelkkinä kahviloina. Ravintolat sijaitsivat hyvillä liikepaikoilla kaupunkien keskustoissa. Tunnetuin oli Helsingin ravintola, joka sijaitsi Keskuskadulla Palokunnantalossa. Musiikki oli tarkkaan säädeltyä, sillä esimerkiksi jazz oli kiellettyä. Ravintoloissa esiintyneet pienet orkesterit soittivat lähinnä suomalais-ugrilaisten heimokansojen musiikkia sekä salonkimusiikkia. Aitosuomalaisuudesta johtuen myös joidenkin suosittujen suomalaisartistien, kuten suomenruotsalaisen Georg Malmstenin, musiikkia ei esitetty. Helsingin Musta Karhu -ravintolan orkesteria johti viulisti Eino Raitio, jonka ohella orkesterinjohtajana nähtiin usein Helsingin konservatorion lehtori Arvo Laitinen. Se teki 1930-luvulla myös levytyksiä nimellä Mustan Karhun Yhtye.
Kun IKL lakkautettiin syyskuussa 1944 välirauhansopimuksen nojalla loppui myös järjestön ylläpitämä ravintolatoiminta. Osa kuitenkin jatkoi eri nimellä uusien omistajien ylläpitäminä. Esimerkiksi Helsingin Musta Karhu muutettiin Kestikartano-nimiseksi ravintolaksi, jonka toiminnasta vastasi Kalevalaisten Naisten Liitto, ja Porin ravintola jatkoi toimintaansa nimellä "Sininen Lyhty". 1950-luvulla järjestön entiset aktiivit perustivat ”Suomen 1920–1940-lukujen historian säätiön”, jonka pääoma saatiin IKL:n Kauppa Oy:n ja Oy Helsingin Mustan Karhun omaisuudesta. Säätiö keräsi IKL:n toimintaa käsittelevät dokumentit ja talletti ne Valtionarkistoon.
The Early Years (Al Stewartin albumi)
The Early Years on skotlantilaisen laulaja-lauluntekijä Al Stewartin vuonna 1978 ilmestynyt kokoelma-albumi.
Albumin kappaleet ovat vuosilta 1967, 1969 ja 1970. Tuottajat ovat Roy Guest ja John Woods / Al Stewart tai Roy Guest yksin. Levy-yhtiö on Englannin RCA Limited, Record Division.
Kaikki kappaleet ovat Al Stewartin tekemiä. Julkaisija on Gwyneth Music Ltd.
Sivu 1Sivu 2Kappaleiden "In Brooklyn", "You Should Have Listened to Al", "Life and Life Only" ja "Love Chronicles" tuottajina ovat toimineet Roy Guest ja John Woods / Al Stewart. Muut ovat Roy Guestin tuottamia.
The Sun Story
The Sun Story on viiden albumin kokoelma Sun Recordsin artistien Johnny Cash, Charlie Rich, Carl Perkins, Roy Orbison ja Jerry Lee Lewis tuotannosta.
Kokoelman on julkaissut vuonna 1974 yhdysvaltalainen SSS International Records, Inc. Spotlight-merkillä. Taustalla on Sun International Corp., joka on osa Nashville:ssä toimivaa yhtiötä Shelby Singleton Corp.
Kokoelman mukana on nelisivuinen lehtinen, jossa Martin Hawkins esittelee Sun Recordsin ja sen artistit.
"The Sun Story Vol. 1" (SPO-125)
"The Sun Story Vol. 2" (SPO-126)
"The Sun Story Vol. 3" (SPO-127)
"The Sun Story Vol. 4" (SPO-128)
"The Sun Story Vol. 5" (SPO-129)
Tapper
Tapper on muun muassa seuraavien henkilöiden sukunimi:
Michael Wiesinger
Michael Wiesinger (s. 27. joulukuuta 1972) on saksalainen jalkapallovalmentaja ja entinen keskikenttäpelaaja. Kesästä 2017 lähtien hän on toiminut KFC Uerdingen 05:n päävalmentajana.
Wiesinger pelasi juniorivuosinaan neljässä eri seurassa, muun muassa TSV 1860 Münchenin organisaatiossa. Ammattilaisuransa hän aloitti kaudella 1993/94 1. FC Nürnbergissä debytoiden heti kauden ensimmäisessä Bundesliiga-ottelussa. Wiesingerin debyyttikausi "Der Klubissa" päättyi seuran putoamiseen 2. Bundesliigaan. Kaudella 1995/96 seura putosi Regionalligaan, mutta Wiesinger jatkoi edelleen seurassa. Visiitti kolmannella sarjatasolla jäi yhteen kauteen ja uusi nousu toteutui Felix Magathin alaisuudessa 1997/98. Kaikkiaan Wiesinger edusti Nürnbergia kuusi kautta, kunnes siirtyi FC Bayern Müncheniin. Kaksi kautta suurseurassa eivät olleet Wiesingerille suuri menestys ja hän siirtyi 2001 TSV 1860 Müncheniin. Hän edusti seuraa kolme kautta ja pelasi sen jälkeen vielä muutaman vuoden alemmilla sarjatasoilla SV Wacker Burghausenissa ja SpVgg Weidenissa. Valmennusuransa Wiesinger aloitti heinäkuussa 2008 FC Ingolstadtin U23-joukkueen päävalmentajana. Toukokuussa 2009 Wiesinger toimi lyhyesti Ingolstadtin päävalmentajana Thorsten Finkin potkujen jälkeen. Kauden jälkeen hän jatkoi seuran palveluksessa Horst Köppelin apuvalmentajana ja marraskuussa 2009 hänestä tuli päävalmentaja, kun Köppel sai potkut. Wiesinger luotsasi seuran kauden 2009/10 päätteeksi 3. Ligan kolmanneksi ja karsintaotteluparin voitto FC Hansa Rostockista tiesi seuralle nousua 2. Bundesliigaan. Kausi 2010/11 sujui kuitenkin heikosti ja kun Ingolstadt keräsi vain neljä pistettä ensimmäisistä 11 ottelusta sai Wiesinger potkut marraskuussa 2010.
Kaudeksi 2011/12 Wiesinger siirtyi 1. FC Nürnbergin U23-joukkueen päävalmentajaksi. Joulukuun lopussa 2012 Dieter Hecking siirtyi Nürnbergin päävalmentajan paikalta VfL Wolfsburgiin ja Wiesingeristä tuli seuran edustusjoukkueen päävalmentaja. Wiesinger sai potkut lokakuussa 2013 Nürnbergin hävittyä 5–0 HSV:lle.
Kesäkuussa 2017 Weisinger palasi valmennustehtäviin Regionalligaan nousseen KFC Uerdingen 05:n päävalmentajana.
Bradbury Building
Bradbury Building on vuonna 1893 rakennettu arkkitehtoninen maamerkki Los Angelesissa. Talon rakennutti kaivosmiljonääri Lewis L. Bradbury ja sen suunnitteli George Wyman.
Rakennus tunnetaan ertityisesti lasikattoisesta keskiatriumistaan.
Bradbury Building on ollut lukuisten elokuvien, televisiosarjojen ja muiden fiktioteosten tapahtumapaikka. Sitä on hyödynnetty erityisesti tieteisfiktiossa. Esimerkiksi "Blade Runnerin" tunnettu loppukohtaus tapahtuu rakennuksen katolla.
Joachim Friedrich Reinelt
Joachim Friedrich Reinelt (s. 21. lokakuuta 1936 Nowa Ruda) on saksalainen roomalaiskatolinen piispa. Hänet vihki papiksi Otto Spülbeck 29. kesäkuuta 1961, ja hänet nimitettiin Dresden-Meissenin hiippakunnan johtoon 2. tammikuuta 1988. Piispaksi vihkiminen seurasi 20. helmikuuta. Pääkonsekraattorina toimi Gerhard Schaffran, jota avustivat Bernhard Huhn ja Georg Weinhold.
Reinelt jäi eläkkeelle 20. helmikuuta 2012. Hänelle myönnettiin lokakuussa 2012 Große Bundesverdienstkreuz.
Sandokan, la tigre di Mompracem
Sandokan, la tigre di Mompracem (”Sandokan, Mompracemin tiikeri”; , ”Sandokan, Borneon tiikeri”; , ”Sandokan suuri”) on vuonna 1963 julkaistu italialais-ranskalais-espanjalainen seikkailuelokuva. Sen on ohjannut Umberto Lenzi. Elokuvan päähenkilöä Sandokania näyttelee yhdysvaltalainen kehonrakentaja Steve Reeves.
Elokuva perustuu Italiassa suositun viihdekirjailija Emilio Salgarin romaaniin "Le tigri di Mompracem" (”Mompracemin tiikerit”, 1900). Brittien valloittaman Borneon asukkaat käyvät Sandokanin johdolla sissisotaa siirtomaavaltaa vastaan. Lordi Hillock yrittää saada Sandokanin ansaan uhkaamalla hirttää hänen isänsä, Mulakerin sulttaanin. Sandokan ottaa panttivangiksi Hillockin veljentyttären Mary Annin, joka pian rakastuu vangitsijaansa. Hillockin joukot piirittävät Sandokanin ja tämän sissit, Mary Ann vapautetaan ja kapinallisille luvataan pääsy maanpakoon. Hillock rikkoo sopimuksen ja uhkaa teloittaa vankinsa. Kapinalliset pakenevat Mary Ann mukanaan ja yhdistävät joukkonsa alkuasukaspäällikkö Tuang Olongin kanssa jatkaakseen taistelua maansa vapaudesta.
Turbaanipäisen Steve Reevesin tähdittämä "Sandokan, la tigre di Mompracem" on värikäs ja toimiva seikkailuelokuva. Sen alku saattaa tosin tuntua oudolta katsojasta, joka ei tunne 1940-luvulla alkanutta Sandokan-elokuvien sarjaa ja esimerkiksi Yanezin roolia kapinallispäällikön portugalilaisena apurina. Elokuvan juoni on varsin yksinkertainen, mutta toimintaa riittää suureen loppuhuipennukseen saakka ja tappelukohtaukset taitava Reeves osoittautuu myös yllättävän hyväksi näyttelijäksi. Reevesin sijaisnäyttelijällä Giovanni Cianfriglialla on tällä kertaa omakin roolinsa yhtenä Sandokanin sisseistä. Elokuvan ulkokohtaukset on kuvattu Espanjassa ja eksoottiset luontokuvat Ceylonilla.
Lenzi ja Reeves tekivät seuraavana vuonna vielä toisenkin Sandokan-elokuvan, "Malesian merirosvot". Sen jälkeen roolin otti Ray Danton elokuvissa "Sandokan alla riscossa" ja "Sandokan contro il leopardo di Sarawak" (molemmat 1964).
Elokuva on saatavilla espanjalaisen R2 Impulson laadultaan hyvänä DVD-julkaisuna, joka sisältää myös englanninkielisen ääniraidan. Yhdysvalloissa julkaistu DVD on erittäin heikkotasoinen.
Into Eternity (elokuva)
Into Eternity on tanskalaisen ohjaajan Michael Madsenin vuonna 2010 valmistunut dokumenttielokuva. Se kertoo Eurajoelle Olkiluodon saareen louhittavasta käytetyn ydinpolttoaineen loppusijoituspaikasta, Onkalosta.
Elokuva koostuu paikalla kuvatusta materiaalista sekä ydinjätehuollosta vastaavan Posiva Oy:n asiantuntijoiden ja luolastoa louhivien työntekijöiden haastatteluista.
"Into Eternityn" Suomen ensi-esitys oli tammikuussa 2010 Helsingin DocPoint-elokuvafestivaalilla. Sen jälkeen se on Suomessa kiertänyt useilla eri paikkakunnilla. Elokuva on myös esitetty Yle Teemalla nimellä "Onkalo – säteilevä hauta".
"Into Eternity" on kerännyt useita eri palkintoja. Se on palkittu muun muassa Bergenissä Nordisk Panorama -festivaaleilla sekä Amsterdamin dokumenttielokuvafestivaaleilla.
Roihuvuoren pesäpallokenttä
Roihuvuoren pesäpallokenttä on Helsingin Roihuvuoressa sijaitseva pesäpallokenttä. Kenttä toimii naisten Superpesiksessä pelaavan Helsingin Roihun kotikenttänä.
Michael Madsen (täsmennyssivu)
Michael Madsen voi viitata ainakin seuraaviin henkilöihin:
Kauhujen juna
Kauhujen juna (; myös "The Blood Suckers") on Freddie Francisin ohjaama brittiläinen kauhuelokuva vuodelta 1965. Elokuvan tuottajana toimi Amicus Productions. "Kauhujen junan" pääosissa ovat Peter Cushing ja Christopher Lee. "Kauhujen juna" koostuu viidestä episodista, joissa kaikilla on oma tarinansa.
"Kauhujen juna" on ensimmäinen Amicus Productionsin episodielokuvasarjassa. "Kauhujen junaa" seurasivat "Torture Garden – kohtalon lähettiläs" (1967), "The House That Dripped Blood" (1971), "Verisen kammion salaisuus" (1972), "Haudan tuolta puolen" (1972), "Ääniä haudasta" (1973), "Haudan tuolta puolen" (1973), "Tales That Witness Madness" (1974), "Kissojen kosto" (1977) ja "Hirvittävät hirviöt" (1980).
"Kauhujen junan" käsikirjoituksesta vastasi Milton Subotsky. Subotsky myös tuotti elokuvan Max Rosenbergin kanssa Amicus Productionsille.
Elokuvan kuvaukset alkoivat 25. toukokuuta vuonna 1964 Shepperton Studiosilla Surreyn Sheppertonissa 105 000 punnan budjetilla. Elokuvaa kuvattiin myös Hertfordshiressä. Elokuvaa kuvattiin Techniscope- ja Technicolor-menetelmillä. Kuvaukset päättyivät 3. heinäkuuta.
Acker Bilk palkattiin alun perin näyttelemään Biff Baileyta kolmanteen osaan "Voodoo", mutta sai sydänkohtauksen ja hänen rooliinsa astui Roy Castle, jonka ensimmäinen elokuvarooli tämä oli.
"Kauhujen juna" sai ensi-iltansa kotimaassaan Isossa-Britanniassa 23. helmikuuta vuonna 1965 Lontoossa. Isossa-Britanniassa elokuvan jakelusta vastasi Regal Films International.
Elokuva julkaistiin 28. helmikuuta 1965 Yhdysvalloissa, jossa Paramount Pictures toimi elokuvan teatterilevityksestä. "Kauhujen juna" julkaistiin myös Ruotsissa 22. marraskuuta 1965, Turkissa joulukuussa 1965, Länsi-Saksassa 21. tammikuuta 1966, Portugalissa 6. toukokuuta 1966 ja Ranskassa 14. huhtikuuta 1971. Suomessa elokuva ei päässyt teatterilevitykseen sen väkivaltaisuuden takia. Elokuvan ikärajaksi määrättiin 19. joulukuuta 1966 "KK" eli kokonaan kielletty, mutta määräys on kumottu.
Elokuva on julkaistu videolle ja DVD:lle vuosina 2003, 2005 ja 2006.
Jens Andreas Friis
Jens Andreas Friis (1821–1896) oli norjalainen saamen kielen ja kansatieteen tutkija. Hän luennoi vuodesta 1851 Oslon yliopistossa saamen ja suomen kielistä. Hänestä tuli 1863 yliopiston lehtori ja 1866 näiden aineiden ensimmäinen professori. Osaksi hänen ansiotaan on saamenkielisen Raamatun syntyminen.
Hän julkaisi useita kielitieteellisiä teoksia sekä muun muassa romanttisen kertomuksen "Lajla" (1881, suom. "Laila", 1883). "Lajla" on filmattu kolmesti, "Laila, tunturien tyttö" 1929, "Laila" 1937 (molempien ohjaus George Schnéevoigt) ja "Laila, Lapin tytär "1958 (Rolf Husberg).
Västerhaninge
Västerhaninge on taajama ja entinen kunta nykyisessä Haningen kunnassa Keski-Ruotsissa. Alue kuuluu Tukholman lääniin ja Södermanlandin historialliseen maakuntaan. Vuoden 2010 lopussa Västerhaningen taajamassa oli 15 134 asukasta.
Västerhaningen kunta muodostettiin samannimisestä pitäjästä vuonna 1863. Vuoden 1952 kuntauudistuksessa kuntaa laajennettiin liittämällä siihen Muskön saaristokunta. Vuoden 1971 kuntauudistuksessa silloiset Västerhaningen ja Österhaningen kunnat yhdistettiin nykyiseksi Haningen kunnaksi. Västerhaningessa ja Muskössä oli aiemmin omat seurakunnat, mutta sittemmin ne on yhdistetty Västerhaninge-Muskön seurakunnaksi.
The Devil’s Agent
The Devil’s Agent () on John Paddy Carstairsin ohjaama saksalais-brittiläis-irlantilainen draamaelokuva vuodelta 1962. Sen pääosissa ovat Peter van Eyck, Marianne Koch, Christopher Lee ja Macdonald Carey. "The Devil’s Agent" sijoittuu kylmän sodan aikaiseen Itä-Saksaan.
"The Devil’s Agent" perustuu Hans Haben romaaniin "Im Namen des Teufels", jonka pohjalta ohjaaja Carstairs ja Robert Westerby laativat käsikirjoituksen. Elokuva on myös englanninkielinen versio saksalaisesta elokuvasta "Im Namen des Teufels", joka tuli ensi-iltaan vuonna 1961.
Elokuva kuvattiin Irlannin Dublinissa. se sai ensi-iltansa Isossa-Britanniassa syyskuussa vuonna 1962. Länsi-Saksassa elokuva julkaistiin 27. marraskuuta vuonna 1962.
Katarsis (elokuva)
Katarsis (myös "Sfida al diavolo") on Giuseppe Veggezzin ohjaama, tuottama ja käsikirjoittama italialainen kauhuelokuva vuodelta 1963. Elokuvan pääosissa ovat Christopher Lee ja Alma Del Rio.
"Katarsis" kuvattiin Roomassa. "Katarsis" sai ensi-iltansa 9. kesäkuuta vuonna 1963.
Gallus Guggumos
Gallus Guggumos (noin 1590 - 1666 tai myöhemmin) oli saksalainen säveltäjä ja urkuri. Noin vuosina 1610-1612 hän opiskeli työnantajansa Albrekt VI Baijerilaisen taloudellisella tuella Venetsiassa Giovanni Gabrielin johdolla. Vuonna 1612 Guggumokselta julkaistiin hänen ainoa tunnettu painettu sävellyskokoelmansa, latinankielisiä motetteja 4-6 lauluäänelle ja basso continuolle sisältävä "Mottecta IIII. V. et VI vocum" (Venetiis: apud Hæredem Angeli Gardani, MDCXII; näköispainos: Stuttgart: Cornetto-Verlag, ©1996. ISMN M-700032-45-6). Neljä vuotta myöhemmin ilmestyi lisäksi "Siren coelestis" -kokoelmassa (München: Alban Berg, 1616; 2. painos: München: Berg Witwe, 1622) yksittäinen vokaaliteos.
Horst
Horst (suom. "kotkanpesä") on saksankielinen sana. Se voi tarkoittaa:
Stranglehold (elokuva)
Stranglehold on vuonna 1962 julkaistu Lawrence Huntingtonin ohjaama brittiläinen toimintaelokuva, jonka pääosissa ovat Susan Shaw ja Nadja Regin.
"Strangleholdin" on käsikirjoittanut Guy Elmes ja Joy Garrison. Elokuvan tuottajana toimi David Henley Argo Film Productionsille. Elokuva kuvattiin Pinewood Studiosilla Buckinghamshiren Iver Heathissa.
Pentti Vuorio
Pentti Vuorio voi tarkoittaa seuraavia henkilöitä:
Luettelo Ruotsin pientaajamista
Tämä artikkeli on luettelo Ruotsin pientaajamista vuoden 2010 tilanteen mukaisesti.
Luettelossa on ensimmäisenä pientaajaman nimi, toisena se kunta johon pientaajama kuuluu, kolmantena lääni jossa pientaajama pääosin sijaitsee ja viimeisenä pientaajaman väkiluku vuoden 2010 lopussa. Pientaajamat ovat ruotsinkielisen nimen mukaisessa aakkosjärjestyksessä. Jos pientaajaman nimen perässä on asteriski (*), niin silloin kyseinen pientaajama kuuluu osittain myös johonkin toiseen kuntaan. Tällöin kuntasarakkeessa on mainittu kaikki ne kunnat, joihin pientaajamasta kuuluu osia. Kunnat on järjestetty sen mukaan, missä kunnassa asuu suurin osa pientaajaman väestöstä. Jos pientaajama kuuluu useampaan kuin yhteen lääniin, niin sekin on mainittu luettelossa.
Vuoden 2010 lopussa pientaajamien kokonaismäärä oli 2 920 kappaletta. Tuolloin pientaajamissa oli 281 091 asukasta. Kaikkien pientaajamien maapinta-ala oli yhteensä 85 080 hehtaaria ja väestötiheys 330 asukasta maaneliökilometriä kohti. Ruotsin väestöstä 1 118 682 henkilöä eli 12 prosenttia asui taajamien ja pientaajamien ulkopuolella.
Corridors of Blood
Corridors of Blood on vuonna 1958 ensi-iltansa saanut brittiläinen kauhutrilleri. Sen ohjasi Robert Day, ja pääosissa ovat Boris Karloff ja Christopher Lee. "Corridors of Blood" sijoittuu 1840-luvun Lontooseen ja kertoo brittiläisestä kirurgista Thomas Boltonista (Karloff), joka kehittelee anestesiakaasuja, jotta voisi tehdä leikkauksia kivuttomasti. Kaikki ei mene kuitenkaan tohtorin kuvitelmien mukaan.
Elokuvan käsikirjoituksesta vastasi Jean Scott Rogers. Tuottajina toimivat John Croydon ja Charles F. Vetter. "Corridors of Blood" kuvattiin Hertfordshiren Borehamwoodissa MGM British Studiosilla 90 000 punnan budjetilla. Elokuvan työnimenä oli "Doctor from Seven Dials".
"Corridors of Blood" sai ensi-iltansa joulukuussa vuonna 1958 kotimaassaan Isossa-Britanniassa ja pääsi rajoitettuun teatterilevitykseen. Elokuva sai Isossa-Britanniassa neljä vuotta myöhemmin uusintaensi-illan 6. syyskuuta vuonna 1962. Yhdysvalloissa elokuva sai ensi-iltansa 5. kesäkuuta vuonna 1963 New Yorkissa. Metro-Goldwyn-Mayer toimi elokuvan levittäjänä. MGM:n kirjanpidon mukaan elokuva teki voittoa 14 000 dollarin edestä.
"Corridors of Blood" on julkaistu videolle sekä DVD:lle vuosina 1998 ja 2006.
Red Wings Airlines
Red Wings Airlines on vuonna 1999 Moskovassa, Venäjällä nimellä VARZ-400 perustettu lentoyhtiö. Ennen nykyistä nimeään yhtiö oli tunnettu nimellä Airlines 400. Lentoyhtiö tarjoaa sekä reitti-, rahti- että tilausliikennettä. Yhtiön nykyinen toimitusjohtaja on Eugene Klyucharyov. Yhtiö toimii Moskovan Domodedovon lentoasemalta.
Benjamin Frosterus
Gustaf Benjamin Frosterus (30. lokakuuta 1866 Porvoo – 1. huhtikuuta 1931 Helsinki) oli suomalainen geologi. Hän valmistui filosofian lisensiaatiksi 1895, oli valtiongeologi vuodesta 1889, geologisen toimikunnan agrogeologisen osaston johtaja vuodesta 1918, Valtion maantutkimuslaitoksen johtaja 1926–1931 ja sai professorin arvon 1926. Hän julkaisi alan teoksia, muun muassa "Epämetalliset hyödylliset mineraalit" (1919) ja "Suomen maaperä" (1922). Hän oli alallaan kansainvälisesti arvostettu.
Hänen isänsä oli Johan Gustaf Frosterus ja sisarensa Hanna Frosterus-Segerstråle.
Roskaa!
Roskaa! on suomalaisen rock-yhtye Rautalukon vuonna 2012 julkaistu debyyttialbumi.
Alexander Klitzpera
Alexander Klitzpera (s. 19. lokakuuta 1977 München, Länsi-Saksa) on saksalainen entinen jalkapalloilija, pelipaikaltaan keskuspuolustaja.
Gustaf Frosterus
Johan Gustaf Frosterus (1826–1901) oli suomalainen historiantutkija. Hän toimi historian ylimääräisenä professorina vuodesta 1867 ja oli kouluhallituksen ylitarkastaja 1869–1900.
Hänen poikansa oli Benjamin Frosterus.
Rick Rozz
Rick Rozz (s. 9. tammikuuta 1967) on yhdysvaltalainen kitaristi. Hänet tunnetaan mm. Deathin ja Massacren entisinä kitaristeina. Hän soitti ensin mainitussa yhtyeessä ainoastaan yhdellä studioalbumilla.
Nykyisin Rozz soittaa M Inc.-nimisessä death metal-yhtyeessä.
Johan Carl Emil af Frosterus
Johan Carl Emil af Frosterus (1830–1900) oli senaattorina oikeusosastossa vuosina 1882–1890, ja sen jälkeen Vaasan hovioikeuden presidentti 1890–1900.
Hänen isänsä oli Robert Frosterus, jonka lapset aateloitiin isänsä ansioista vuonna 1875.
Eeva-Leena Vaahtio
Eeva-Leena Vaahtio on suomalainen kirjailija. Koulutukseltaan hän on yhteiskuntatieteiden tohtori.
Lotus (Christina Aguileran albumi)
Lotus on yhdysvaltalaisen laulajan Christina Aguileran seitsemäs studioalbumi, joka julkaistiin marraskuussa 2012. Albumin tuottajina toimivat muun muassa Alex da Kid, Shellback, Max Martin ja Jayson DeZuzio. Albumilta julkaistiin singleinä kappaleet ”Your Body” ja Blake Sheltonin kanssa levytetty duetto ”Just a Fool”.
Albumi nousi ilmestymisviikollaan Billboardin listalla sijalle seitsemän. Sen ensimmäisen viikon myynti oli kuitenkin vähäisempää kuin Aguileran aiempien albumien. Syyskuuhun 2014 mennessä albumia oli myyty Yhdysvalloissa 290 000 kappaletta.
Vuonna 2010 julkaistun albuminsa "Bionicin" jälkeen Aguilera koki avioeron, näytteli ja lauloi "Burleski"-elokuvassa, toimi "The Voice" -ohjelman tuomarina ja julkaisi Maroon 5 -yhtyeen kanssa menestyvän ”Moves Like Jagger” -kappaleen. Huhtikuussa hän kertoi tekevänsä uutta kappaletta Cee Lo Greenin kanssa. Hän sanoi haluavansa seuraavalle albumilleen ”henkilökohtaisia” lauluja.
Aguileran edellinen studioalbumi "Bionic" ei menestynyt hyvin. Aguilera itse on arvellut sen johtuneen albumin futuristisesta musiikkityylistä. "Lotus"-albumilla hän palaa tyylillisesti lähemmäksi valtavirran poppia. Albumi sisältää duetot Aguileran kanssa "The Voice" -ohjelmassa esiintyneiden Blake Sheltonin ja Cee Lo Greenin kanssa.
Aguilera on sanonut, että albumin nimi "Lotus" tulee samannimisestä kukasta, joka kasvaa ankarissa olosuhteissa, mutta selviytyy hienosti. Kappaleiden aiheet vaihtelevat menetyksen tuskasta ja katumuksesta elämäniloon: ”Halusin jakaa erilaisia puolia itsestäni naisena, luovana ihmisenä ja taiteilijana. Siihen kuuluu äitiys. Siihen kuuluu seksuaalisuus. Siihen kuuluu haavoittuvaisuus. Siihen kuuluu aggressio ja ahdistus. Kaikki ne ovat osa sitä, mitä olen.”
Ildar Fatšullin
Ildar Rajilevitš Fatšullin (s. 16. lokakuuta 1982 Tatrin, Venäjä) on venäläinen mäkihyppääjä.
Fatšullin hyppäsi ensimmäisen maailmancupin kilpailunsa Kuopiossa, Suomessa 28. marraskuuta 1999. Hänen paras sijoituksensa maailmancupissa on kahdeksas sija Oberstdorfissa, Saksassa 30. joulukuuta 2001. Se on myös hänen ainoa maailmancup-sijoituksensa kymmenen parhaan joukossa. Arvokisoissa Fatšullinin paras saavutus on 11. sija normaalimäen MM-kilpailussa Lahdessa 2001.
Olympialaiset:
MM-kisat:
Lentomäen MM-kisat:
Thomas Schwall
Thomas "Tommy" Schwall (s. 13. elokuuta 1983 Steamboat Springs, Yhdysvallat) on yhdysvaltalainen entinen mäkihyppääjä.
Schwall hyppäsi neljä maailmancupin osakilpailua, joissa hänen paras sijoituksensa oli 39. Planicassa, Sloveniassa 22. maaliskuuta 2003.
Lentomäen MM-kilpailut:
Gorgon-hirviö
Gorgon-hirviö () on Terence Fisherin ohjaama brittiläinen kauhuelokuva vuodelta 1964. Elokuvan pääosissa ovat Peter Cushing ja Christopher Lee. "Gorgon-hirviön" tuotti Hammer Film Productions.
Vuonna 1910 Gorgon-hirviö ottaa ihmishahmon ja terrorisoi pientä saksalaista Vandorfin kylää muuttamalla sen asukkaita kiveksi.
"Gorgon-hirviö" -elokuvan kuvaukset alkoivat 9. joulukuuta 1963. Elokuvaa kuvattiin Technicolor-menetelmällä Bray Studiosilla Berkshiren Oakley Greenissä 150 000 punnan budjetilla.
Elokuvalla on Rotten Tomatoes -sivustolla 67 prosentin "tuore"-arvosana yhdeksän arvostelun pohjalta. Internet Movie Databasessa elokuvalla on arvosanana 6.3 kymmenestä.
"Gorgon-hirviö" sai ensi-iltansa kotimaassaan Isossa-Britanniassa 21. elokuuta vuonna 1964 Lontoossa. Maanlaajuiseen teatterilevitykseen elokuva pääsi 18. lokakuuta 1964. Columbia Pictures vastasi elokuvan levityksestä. Elokuva pääsi teatterilevitykseen myös Länsi-Saksassa 21. elokuuta 1964, Ruotsissa 1. helmikuuta 1965, Yhdysvalloissa 17. helmikuuta 1965 ja Japanissa 10. heinäkuuta 1965.
Sony Pictures Home Entertainment julkaisi elokuvan Pohjois-Amerikassa DVD:nä Hammerin kauhuelokuvien "Muumion haudan kirous" (1964), "Tohtori Jekyllin kahdet kasvot" (1960) ja "Pelon tunne" (1961) kanssa vuonna 2008 "Icons of Horror Collection: Hammer Films" -nimisessä julkaisussa. "Gorgon-hirviö" on saatavilla myös omana julkaisunaan.
Nisulan osuuskassa
Nisulan osuuskassa (myöh. Nisulan osuuspankki) oli jyväskyläläinen paikallispankki, joka on nyttemmin sulautunut Keski-Suomen osuuspankkiin. Nisulan osuuskassa perustettiin vuonna 1902 ja se toimi ensimmäiset vuotensa Nisulan kartanon omistajan Aatos Schildtin suojeluksessa. Myöhemmin seppä Turpeinen otti johtotehtävät, ja pankki muodostui Jyväskylän palkansaajien pankiksi. Pankin pääkonttori rakennettiin 1960-luvun lopulla keskeiselle kauppapaikalle, Asemakadun ja Kauppakadun risteykseen.
Nisulan osuuskassalla oli porvarillinen paikalliskilpailija, Jyväskylän seudun osuuskassa. Osuuspankkitoiminnan kehittäjät painostivat näitä lopettamaan keskinäisen kilpailunsa ja fuusioitumaan, mutta suunnitelman toteutuminen kesti vuosikymmeniä, 1980-luvulle saakka, koska vauraat maanviljelijät eivät halunneet antaa rahojaan sosiaalidemokraattiselle pankille.
Argo (vuoden 2012 elokuva)
Argo on vuonna 2012 ensi-iltansa saanut Ben Affleckin ohjaama ja tuottama yhdysvaltalainen elokuva. Elokuva kertoo CIA:n operaatiosta pelastaa kuusi yhdysvaltalaista vuoden 1979 Iranin panttivankikriisin aikana. Pääosissa ovat Ben Affleck, Bryan Cranston, John Goodman, Alan Arkin, Kyle Chandler, Chris Messina, Clea DuVall ja Tate Donovan.
Elokuva on voittanut lukuisa palkintoja. Viidestä Golden Globe -ehdokkuudesta se voitti parhaan draamaelokuvan ja parhaan ohjauksen palkinnon. Britannian elokuva-akatemia puolestaan palkitsi "Argon" parhaan elokuvan sekä leikkauksen, ja Affleckin parhaan ohjauksen BAFTA:lla.
Argo voitti vuoden 2013 Oscar-gaalassa kolme Oscar-palkintoa. Argo oli ehdolla seitsemässä kategoriassa. Elokuva voitti Oscarin parhaasta leikkauksesta, sovitetusta käsikirjoituksesta sekä parhaan elokuvan Oscarin.
Rotten Tomatoes -sivuston mukaan kriitikoiden arvosteluista 96% oli positiivisia perustuen 262 arvosteluun.
Karavaani (elokuva)
Karavaani (myös Lemmen karavaani; ) on James Fargon ohjaama yhdysvaltalais-iranilainen seikkailuelokuva vuodelta 1978. "Karavaani" perustuu James Michenerin samannimiseen romaaniin vuodelta 1963, jonka pohjalta Nancy Voyles Crawford, Thomas A. McMahon ja Lorraine Williams laativat käsikirjoituksen. Elokuvan tuotti Elmo Williams. "Karavaanin" pääosissa ovat Anthony Quinn, Michael Sarrazin ja Christopher Lee.
"Karavaani" kuvattiin Technicolor-menetelmällä Iranin Baluchistanissa 14 miljoonan dollarin budjetilla. "Karavaani" sai ensi-iltansa Yhdysvalloissa 2. marraskuuta vuonna 1978. Yhdysvalloissa elokuvaa levitti Universal Pictures. Suomessa elokuva julkaistiin 25. toukokuuta vuonna 1979.
"Karavaani" sai yhden Oscar-ehdokkuuden parhaasta puvustuksesta vuonna 1979. Elokuva julkaistiin DVD:lle vuonna 2007.
Bill Tanner
Bill Tanner on kuvitteellinen hahmo James Bond -elokuvissa ja romaaneissa. Hän on MI6:n henkilöstöpäällikkö ja sotilasarvoltaan everstiluutnantti. Hän on esiintynyt elokuvissa "007 ja kultainen ase", "Erittäin salainen", "007 ja kultainen silmä", "Kun maailma ei riitä", "007 Quantum of Solace", "007 Skyfall" ja "007 Spectre". Hahmoa ovat näytelleet Michael Goodliffe, James Villiers, Michael Kitchen ja Rory Kinnear.
Becca Tobin
Rebecca Melise ”Becca” Tobin (s. 18. tammikuuta 1986 Marietta, Georgia, Yhdysvallat) on yhdysvaltalainen näyttelijä ja laulaja.
Becca Tobin kasvoi Mariettassa, Georgiassa perheensä nuorimpana. Hän kävi Pebblebrook High Schoolin Georgian Mabletonissa. Hän oli koulussa cheerleader ja aloitti sen jälkeen tanssimisen. Tobinin isä on juutalainen.
Tobin näytteli yhdysvaltalaisessa musikaalisarjassa "Glee" Kitty Wildea. Hänellä on ollut myös rooli sarjoissa "Wiener & Wiener" ja "Drop Dead Diva". Vuonna 2015 hän näyttelee tietokonekoodaajaa rikossarjassa "". Tobin on tehnyt pieniä teatteriprojekteja, useimmiten avustajana. Hän oli kiertueella Trans-Siberian Orchestran kanssa vuonna 2011.
In memoriam
In memoriam voi tarkoittaa seuraavia asioita:
Diana (elokuva)
Diana on vuonna 2013 ensi-iltansa saanut elokuva, joka kertoo prinsessa Dianan kahdesta viimeisestä vuodesta. Oliver Hirschbiegelin ohjaama elämäkertaelokuva keskittyy Dianan suhteeseen sydänkirurgi Hasnat Khaniin ja Dodi Al-Fayediin. Elokuvassa Dianaa näyttelee brittiläis-australialainen Naomi Watts. Elokuva ensi-iltansa oli Britanniassa 20. syyskuuta 2013 ja Suomessa 8. marraskuuta 2013.
Kriitikot ovat lytänneet elokuvan täysin ja antaneet sille murska-arvosteluja.
Hän tanssi kanssa enkeleiden
Hän tanssi kanssa enkeleiden on Suvi Teräsniskan 8. helmikuuta 2013 julkaistu albumi, joka on tribuutti Yö -yhtyeelle. Se debytoi Suomen virallisen listan sijalla 1.
Albumin ensimmäisenä singlenä julkaistiin 7. joulukuuta 2012 kappale ""Rakkaus on lumivalkoinen"". Kappaleella ""Särkyvää"" on mukana Yö -yhtyeen solisti Olli Lindholm.
Kotkat saalistavat
Kotkat saalistavat () on vuonna 1979 ensi-iltansa saanut, J. Lee Thompsonin ohjaama brittiläinen toiminnallinen sotaelokuva, jonka pääosissa ovat Anthony Quinn, James Mason, Malcolm McDowell ja Christopher Lee.
Toisen maailmansodan aikana Ranskan vastarintaliike pyytää baskilaiselta maanviljelijältä (Anthony Quinn) apua viemään pakenevan tiedemies Bergsonin (James Mason) ja tämän perheen Pyreneiden yli Espanjaan turvaan. Heidän reitillään on saksalaisjoukko, jota johtaa sadistinen natsiupseeri von Berkow (Malcolm McDowell).
"Kotkat saalistavat" perustuu Bruce Nicolaysenin romaaniin "Perilous Passage" vuodelta 1976. Nicolaysen myös laati elokuvan käsikirjoituksen. "Kotkat saalistavat" kuvattiin Pyreneillä ja Ranskan Nizzassa.
James Mason oli ennustanut vastanäyttelijälleen Kay Lenzille kuvauksien aikana, että elokuva tulisi floppaamaan lippuluukuilla. Hän oli sanonut: "Sano minun sanoneen. Kaikki elokuvat, jotka ovat pääasiassa paksussa lumessa ovat olleet floppeja lippuluukulla. Jotenkin ne saavat yleisön tuntemaan kylmää ja kosteaa." Hän oli oikeassa: elokuva ei menestynyt lippuluukuilla maailmalla ja kriitikoiden silmissä elokuva oli katastrofi ohjaaja J. Lee Thompsonin aikaisempaan ohjaamaan elokuvaan "Navaronen tykit" (1961) verrattuna. "Navaronen tykit" -elokuvaa pidetään Thompsonin mestariteoksena.
"Kotkat saalistavat" sai ensi-iltansa kotimaassaan Isossa-Britanniassa vuonna 1979. Elokuvaa levitti Hemdale Film Distribution. Elokuva sai ensi-illan Turkissa 26. helmikuuta 1979 ja Yhdysvalloissa 9. maaliskuuta 1979 New Yorkissa. Elokuvaa esitettiin Yhdysvalloissa vain viikon verran muutamissa elokuvateattereissa. United Artists toimi elokuvan levittäjänä Yhdysvalloissa.
"Kotkat saalistavat" pääsi teatterilevitykseen monissa Euroopan maissa: Tanskassa 21. maaliskuuta 1979, Suomessa 13. huhtikuuta 1979, Alankomaissa 1. toukokuuta 1979, Norjassa 16. kesäkuuta 1979 ja Ranskassa 15. elokuuta 1979. Etelä-Koreassa elokuva sai ensi-illan 5. heinäkuuta 1979 ja Australiassa 21. helmikuuta vuonna 1980.
Elokuva julkaistiin DVD:lle vuonna 2011.
"Video-oppaassa" vuodelta 1994 Bello Romano kutsui elokuvaa kehnoksi ja antoi sille kaksi tähteä viidestä, mikä vastaa sanallista arviota ”keskinkertainen”.
Rafał Piszcz
Rafał Maciej Piszcz (24. lokakuuta 1940 Poznań – 12. syyskuuta 2012 Poznań) oli puolalainen ratameloja ja olympiamitalisti.
Piszcz voitti parinsa Władysław Szuszkiewiczin kanssa kajakkikaksikossa olympiapronssia Münchenissä 1972. Tokiossa 1964 hän jäi kajakkinelikoissa välieriin ja Méxicossa 1968 hän oli samassa luokassa kahdeksas. Hän selviytyi maailmanmestaruuskilpailuissa kahdeksan ja Euroopan-mestaruuskilpailuissa kolme kertaa loppukilpailuun ja voitti 24 Puolan mestaruutta.
Piszcz kuoli syntymäkaupungissaan Poznańissa 12. syyskuuta 2012, 71-vuotiaana.
Suzhoun satama
Suzhoun satama tai erään lähteen mukaan "Taicangin satama-alue" (, LOCODE: CN TAG tai CN CGU tai CN ZJG ) on Kiinan itäosissa, Shanghain länsipuolella ja Nanjingin itäpuolella Jangtsejoen alajuoksulla sijaitsevan Jiangsun maakunnan Suzhoun hallintoalueen suursatama.
Maantieteellisesti satama alkaa pian maailman suurimman sataman, Shanghain sataman länsipuolelta. Lähimpänä merta ja osin Jangtsen varrelle sijoittuvaa Shanghain satamaa on Suzhoun sataman Taicangin satama-alue. Suzhoun satama jatkuu Jangtsen etelärannalla eli oikeanpuoleisella rannalla pitkälle kaistaleelle: Suzhoun hallintoalueen Zhangjiagangin satama-alue sijaitsee noin 100 kilometriä Taicangista ylävirtaan. Suzhoun satamaan kuului vuonna 2011 kaikkiaan 224 laiturialuetta, jotka kattoivat noin 60 kilometriä Jangtsen rantaa.
Vuonna 2002 hallintoalueen Jangtsen varrella sijainneet satamat (Changshu, Taicang ja Zhangjiagang) yhteenliittämällä muodostettu Suzhoun satama on maailman suurin jokisatama. Vuoden 2011 rahtimäärällään se oli Kiinan viidenneksi suurin ja maailman seitsemänneksi suurin satama, kun sisämaanliikenne luetaan mukaan rahtitilastoihin ulkomaanliikenteen ohella. Rotterdamin sataman vuoden 2015 satamatilastossa satama listattiin nimellä "Taichangin satama-alue" () kokonaisrahtimäärältään (540,0 milj. tonnia) maailman viidenneksi suurimmaksi satamaksi.
Satama on suurin Kiinan yhdeksästä vuonna 2011 yli 100 miljoonaa tonnia rahtia vuodessa käsitelleestä jokisatamasta ja keskeinen Jiangsun maakunnan liikenteessä. Suzhou ylitti 100 miljoonan tonnin rajan vuonna 2005. Vuonna 2011 sataman kautta kulki jo 380 miljoonaa tonnia ja 2012 kaikkiaan 428 miljoonaa tonnia rahtia. Vuonna 2012 sataman ulkomaa rahdin volyymi ylitti 100 miljoonaa tonnia. Satamasta liikennöidään yli 400 satamaan maailman yli 100 maassa. Kun sekä koti- että ulkomaan rahtiliikenne lasketaan mukaan, Suzhoun satama listattiin vuonna 2013 jo maailman 6. suurimmaksi tavaraliikenteen satamaksi 454,3 miljoonalla tonnillaan.
Konttisatamana Suzhoun satama on kasvanut nopeasti. Sataman kautta kulki vuonna 2010 kaikkiaan 3 644 kTEU, 2011 yhteensä 4 700 kTEU ja 2012 jo 5 860 kTEU kontteja. Vuonna 2011 satama sijoittui 28. sijalle linjaliikenteen suurimpien toimijoiden laatimalla konttisatamien maailmanlistalla. Jotkut satamatilastot käsittelevät Suzhoun sataman osia vuonna 2002 tapahtuneesta liittymisestä huolimatta yhä erillisinä satamina tai ovat puutteellisia. Esimerkiksi amerikkalaisten satamaviranomaisten vuoden 2010 maailmanlistalla Suzhoun sataman Taicangin satama-alue sijoittui konttisatamana 55. sijalle.
Peter Hussing
Peter Hussing (15. toukokuuta 1948 Brachbach – 8. syyskuuta 2012 Brachbach) oli Länsi-Saksaa urheilu-urallaan edustanut nyrkkeilijä, olympiamitalisti ja Euroopan mestari.
Hussing voitti olympiapronssia Münchenissä 1972 hävittyään välierässään nyrkkeilylegenda Teófilo Stevensonille. Montréalissa 1976 ja Los Angelesissa 1984 hän hävisi puolivälierissä.
Maailmanmestaruuskilpailuista Hussing voitti pronssia Münchenistä 1982. Euroopan-mestaruuskilpailuista hän voitti kultaa vuonna 1979, hopeaa vuosina 1971 ja 1973 ja pronssia vuonna 1969.
Hussing kuoli 8. syyskuuta 2012, 64-vuotiaana. Hän oli kärsinyt vakavasta sairaudesta.
Viraalivideo
Viraalivideo ("Viral video") on internetissä leviävä video, joka leviää sosiaalisen median, verkkosivustojen ja sähköpostin välityksellä. Yleensä, vaikkakaan ei aina, videolle on tyypillistä sen humoristinen sisältö.
Þór Saari
Þór Saari (s. 9. kesäkuuta 1960 Miami Beach, Florida) on islantilainen poliitikko. Hän on kansanedustajana Islannin Alltingissa ja edustaa siellä "Liike" (isk. "Hreyfingin") nimistä puoluetta. Hän oli myös puolueen puheenjohtaja vuosina 2010-2011. Ennen Liike-puolueen perustamista hän oli "Kansalaisten liike" (isk. "Borgarahreyfingin") nimisen puolueen jäseniä. Kyseinen puolue oli perustettu islannin talouskriisin jälkeen.
Hän syntyi Miami Beachissa islantilaiselle äidille (Rannveig Steingrímsdóttir) ja amerikansuomalaiselle isälle (Lee Elis Roy Saari). Hän on eronnut ja hänellä on tästä avioliitosta tytär nimeltään Hildigunnur.
Mehmet Görmez
Mehmet Görmez (s. 1959 Gaziantepin maakunta) on turkkilainen islamilainen uskonoppinut. Hän sai vuonna 2003 nimityksen maansa Uskonnollisten asioiden viraston varapuheenjohtajaksi ja vuonna 2010 puheenjohtajaksi. Hän on toiminut rukouksen johtajana ja saarnaajana Ankarassa. Görmez on filosofian tohtori ja professori. Hän opiskeli Ankaran yliopistolla ja on sittemmin muun muassa opettanut Ahmet Yesevin yliopistolla sekä tehnyt tutkimustyötä Yhdistyneessä kuningaskunnassa. Hän on naimisissa, ja hänellä on kolme lasta.
Chronicles of Hethenesse Book 1: The Shadow Descends
Chronicles of Hethenesse Book 1: The Shadow Descends on suomalaisen metalliyhtyeen Furthest Shoren ensimmäinen studioalbumi. Se on julkaistu vuonna 1999 levymerkillä Skaldic Art Productions.
Vuonna 2007 norjalainen levy-yhtiö Problem Child Records julkaisi albumista 400 kappaleen rajoitetun vinyylipainoksen.
Santa Sangre
Santa Sangre on suomalaisen black metal -yhtyeen Soulgrindin ensimmäinen EP-levy. Se on julkaistu vuonna 1993 levymerkillä Malodorous Mangled Innards Records.
Tommi Launonen
Tommi Launonen on suomalainen metallimusiikin laulaja sekä basisti.
Nanjingin satama
Nanjingin satama () on Kiinan itäosissa, Jangtsejoen alajuoksulla, vesitse runsas 300 kilometriä Shanghaista ylös länteenpäin sijaitsevan Jiangsun maakunnan pääkaupunki Nanjingin suursatama.
Satama on yksi Kiinan yhdeksästä vuonna 2011 yli 100 miljoonaa tonnia rahtia vuodessa käsitelleestä jokisatamasta ja tärkeä Jiangsun maakunnan liikenteessä.
Vuonna 2010 Nanjingin satama sijoittui 93. sijalle amerikkalaisten satamaviranomaisten laatimalla konttisatamien maailmanlistalla. Sama lista kuitenkin "unohti" listata tämän maailmanluokan sataman kokonaisrahtimäärän, joka toisen lähteen mukaan oli tuolloin jo 147 miljoonaa tonnia ja vuonna 2011 jo 171 miljoonaa tonnia.
Speed Kills – The Very Best in Speed Metal
Speed Kills – The Very Best in Speed Metal on vuonna 1985 julkaistu speed- ja thrash metal -kokoelma-albumi.
Se on ensimmäinen brittiläisen Music for Nations -levymerkin kaikkiaan kuudesta vuosina 1985–1992 julkaisemasta Speed Kills -albumista. Lisäksi yhdysvaltalainen Heavy Artillery Records julkaisi vielä vuonna 2007 seitsemännen samannimisen kokoelma-albumin. Vuoden 2007 kokoelmalla ei kuitenkaan ole mitään yhteyttä 2004 toimintansa lopettaneen Music for Nations -yhtiön kanssa.
Ensimmäinen Speed Kills -albumi sisältää kaikkiaan 12 kappaletta lähinnä pohjoisamerikkalaisilta yhtyeiltä. Mukana on tyylilajin luoneita artisteja, kuten Metallica, Megadeth ja Slayer, jotka myöhempinä vuosina nousivat genren suurimmiksi nimiksi.
Albumilla on kappaleita myös muilta merkittäviltä alan pioneereilta. Mukana ovat muun muassa sveitsiläinen Celtic Frost, kanadalainen Voivod, yhdysvaltalainen Exodus ja black metalin kehittänyt englantilainen Venom. Levyllä esiintyvistä artisteista ainoastaan italialainen Bulldozer jäi myöhemmin lähes kokonaan tuntemattomaksi.
Levyllä kuultava Venomin ”Black Metal” on uudelleen levytetty versio yhtyeen samannimisellä albumilla vuonna 1982 julkaistusta kappaleesta. Sitä ei tiettävästi ole julkaistu missään muualla. Myös Slayerin ”Evil Has No Boundaries” oli ennen julkaisematon liveversio.
Koto Ōkubo
Koto Ōkubo (, 24. joulukuuta 1897 – 12. tammikuuta 2013) oli japanilainen henkilö. Hänestä tuli vanhin elävä aasialainen nainen Chiyono Hasegawan kuoltua 2. joulukuuta 2011 ja vanhin elävä nainen Dina Manfredinin kuoltua 17. joulukuuta 2012. Ōkubo oli toiseksi viimeinen henkilö, joka oli vahvistetusti syntynyt vuonna 1897. Hänen nimensä paljastettiin medialle vasta 14. syyskuuta 2012. Ōkubo kuoli 12. tammikuuta 2013 115 vuoden ja 19 päivän iässä. Hänen kuoltuaan vanhimman elävän naisen titteli siirtyi japanilaiselle Misao Ōkawalle.
BM Atletico de Madrid
Club Deportivo Básico Balonmano Neptuno on espanjalaisen Club Atlético de Madridin käsipallojoukkue joka pelaa Espanjan korkeimmalla sarjatasolla Liga Asobalissa. Seura perustettiin alun pitäen Ciudad Realissa ja seuran nimeksi tuli BM Ciudad Real. Vuonna 2011 Seura muutti Madridiin ja vaihtoi nimensä nykyiselleen.
Axpo
Axpo on sveitsiläinen energia-alan konserni, jonka pääkonttori on Badenissa. Konsernin emoyhtiö on Axpo Holding AG. Axpo-yhtiöillä on toimintaa useissa Euroopan maissa.
Axpon historia juontaa 1900-luvun alkuun, jolloin Nordostschweizerische Kraftwerke aloitti toimintansa.
Axpo Holdingilla on useita tytäryhtiötä, joista merkittävimmät ovat:
Barbie Fairytopia – keijukaismaa
Barbie Fairytopia – keijukaismaa on vuonna 2005 valmistunut animaatioelokuva, joka jatkaa Barbie-elokuvien sarjaa sekä aloittaa Fairytopia-sarjan. Elokuvan jatko-osat ovat Mermaidia ja Sateenkaaren taikaa. Elokuva on julkaistu myös "Barbie Klassikko"-sarjassa viidentenä klassikkona. Elokuva on toteutettu tietokoneanimaatiolla.
Barbie esittää elokuvassa siivetöntä keijua, Elinaa (suomalainen ääni Sanna Majuri). Elinan suuri unelma on päästä vielä joskus lentämään. Kun eräänä päivänä Elina, tämän ystävä Dandelion sekä haituvapallo Bibble leikkivät taikaniityllä, tulevat pienet keijut kiusaamaan Elinaa, koska hänellä ei ole siipiä. Dandelion puolustaa häntä ja keijut kertovat, että suojelijakeiju Topaasi on kaapattu. Keijut kehottavat heitä lähtemään kotiin turvaan, jotta kuningatar Lumoojattaren ilkeä kaksoissisar Laverna ei kaappaisi heitäkin. Elina pitää Lavernaa vain myyttinä, mutta Dandelion menee vielä kysymään äidiltään. Elina ja Bibble lähtevät heidän omaan kotikukkaansa.
Samaan aikaan paha keiju Laverna on kuin onkin kidnapannut suojelijakeiju Topaasin. Laverna aikoo napata kaikki suojelijat ja heidän avullaan tulla Fairytopian vahvimmaksi keijuksi. Hän samalla levittää keijukaismaahan sairautta, joka vie keijuilta lentokyvyn. Lavernan tarkoituksena on uusilla voimillaan pelastaa keijukaismaa sairaudelta ja näin nousta valtaan.
Aamulla Elina huomaa, että hänen kotikukkansa Pioni on sairas. Dandelion lentää Elinan luo ja kertoo, että osa keijuista ovat menettäneet kykynsä lentää. Elina ja Bibble aikovat mennä tapaamaan suojelijakeiju Azuraa, ja kysyä tältä neuvoa. Dandelion lähtee mukaan, mutta sairaus iskee häneenkin ja hän joutuu lähtemään kotiin. 
Vain Elina voi pelastaa koko Fairytopian, koska sairaus ei vaikuta häneen. Mutta pystyykö siivetön keiju pelastamaan koko keijukaismaan?
Johan Henrik Frisenheim
Johan Henrik Frisenheim alk. "Frisius" (s. Nevanlinna – k. 12. lokakuuta 1737 Lappeenranta) oli suomalainen virkamies. Hän oli Isonvihan ja Uudenkaupungin rauhan jälkeen vuosina 1721–1737 Savonlinnan ja Kymenkartanon läänin maaherra ja johti jälleenrakennustyötä. Hän oli alkujaan nevanlinnalainen kauppias Frisius, jonka taustasta on tietoja niukasti. Isä oli Nevanlinnan saksalaisen seurakunnan pappi Heinrich Frisius. Erään lähteen mukaan isänpuoleinen suku olisi peräisin Rostockista. Äiti oli Margareta Hansdotter Soldan.
Hän sai aatelisarvon 1716 ja vapaaherra hänestä tuli 1727.
Varbergin linnoitus
Varbergin linnoitus on Ruotsissa nykyisessä Varbergin kunnassa sijaitseva vanha linnoitus. Kreivi Jacob Nielsen rakennutti sen noin vuosina 1287-1300 Vardbergetille Hallandiin, joka kuului silloin Tanskaan. Linnoitus on kuulunut vuoroin Tanskalle ja Ruotsille, vuodesta 1645 alkaen Ruotsille. Sitä on korjailtu useita kertoja ja nykyinen ulkoasu on suurimmaksi osaksi peräisin 1630- ja 1640-luvuilta. Linnoitus toimi vankilana vuosina 1848-1880. Nykyisin sitä käyttää Hallannin kulttuurihistoriallinen museo.
Baden (täsmennyssivu)
Baden tarkoittaa muun muassa seuraavaa:
Dan Blackburn
Daniel "Dan" Blackburn (s. 20. toukokuuta 1983, Montreal, Quebec) on kanadalainen entinen jääkiekkoilija, pelipaikaltaan maalivahti. NHL-urallaan hän edusti New York Rangersia 63 ottelussa.
Blackburn joutui lopettamaan uransa vasempaan olkapäähän tulleen hermovaurion takia.
Kawasaki Ki-102
Kawasaki Ki-102 on toisen maailmansodan aikainen raskas hävittäjälentokone. Se oli kaksimoottorinen ja potkurikäyttöinen. Konetyyppi suunniteltiin ja valmistettiin Japanissa, ja sen b-muunnosta käytettiin rynnäkkötehtäviin. Siinä oli lentokoneeseen raskas 57 mm tykki. Lentokoneen saavuttama lakikorkeus 11 000 metriä oli riittävä sinänsä, torjumaan korkealla lentäviä yhdysvaltalaisten B-29-pommittajalauttoja. Huippunopeus oli 580 km/h, joka saman suuruinen B-29 -raskaan pommikonetyypin kanssa.
Konetyypin Mitsubishi Ha-112 Ru -tähtimoottorit olivat 1 500 hevosvoiman tehoiset.
Liittoutuneet käyttivät tästä lentokoneesta tyyppitunnusta "Randy". Konetyyppiä valmistettiin alle 300 koneyksilöä ja käytettiin vähän, eikä se ottanut osaa suuriin ratkaisutaisteluihin: Japanin kotirintamaa ja Okinawaa lukuun ottamatta. Ki-102 palveli rynnäkkötehtävien lisäksi yöhävittäjänä.
Petra Vlhová
Petra Vlhová (s. 13. kesäkuuta 1995 Liptovský Mikuláš) on slovakialainen alppihiihtäjä, joka edustaa Ski Team VLHA Liptovský Mikulášia.
Innsbruckin nuorten talviolympialaisissa 2012 Vlhová voitti kultaa pujottelussa. Nuorten MM-kilpailuissa Roccarasossa 2012 hän saavutti pujottelussa pronssia. Sankt Moritzin MM-kilpailuissa 2017 hän sai joukkuekilpailussa hopeaa sekä oli pujottelussa neljäs ja suurpujottelussa kahdeksas. Pyeongchangin olympialaisissa 2018 hän sijoittui alppiyhdistetyssä viidenneksi sekä pujottelussa ja suurpujottelussa 13:nneksi.
Vlhová kilpaili alppihiihdon maailmancupissa ensimmäisen kerran Semmeringin pujottelussa joulukuussa 2012 sijoittuen 11:nneksi. Kymmenen parhaan joukkoon hän sijoittui ensimmäisen kerran Aspenin toisessa pujottelukilpailussa marraskuussa 2015 oltuaan seitsemäs. Ensimmäisen palkintosijansa, ja samalla voittonsa, hän saavutti Åren pujottelussa joulukuussa 2015. Lienzin ja Flachaun pujotteluissa hän sijoittui samalla kaudella kolmanneksi. Marraskuussa 2016 Vlhová oli kolmas Levin pujottelussa. Hän oli samalla kaudella toinen Zagrebin pujottelussa. Hän voitti Aspenin pujottelun maaliskuussa 2017. Pujottelucupissa hän sijoittui viidenneksi ja maailmancupin kokonaiskilpailussa kymmenenneksi.
Kaudella 2017–2018 Vlhová voitti Levin pujottelun sekä sijoittui toiseksi Killingtonin pujottelussa ja Courchevelin paripujottelussa. Hän voitti Lenzerheiden pujottelun sekä oli kolmas Tukholman kaupunkitapahtumassa ja Crans-Montanan alppiyhdistetyssä. Hän sijoittui maailmancupin kokonaiskilpailussa viidenneksi ja pujottelucupissa neljänneksi. Kaudella 2018–2019 hän oli toinen Rukan, Killingtonin ja Courchevelin pujotteluissa sekä Sankt Moritzin paripujottelussa. Semmeringissä hän saavutti ensimmäisen voittonsa suurpujottelun maailmancupissa. Pujottelussa hän oli toinen. Hän voitti Oslon kaupunkitapahtuman ja oli toinen Zagrebin pujottelussa. Hän voitti Flachaun pujottelun ja jakoi voiton Mikaela Shiffrinin kanssa Mariborin suurpujottelussa.
A. J. Green
Adriel Jeremiah "A. J." Green (s. 31. heinäkuuta 1988, Summerville, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Cincinnati Bengalsissa.
Georgian yliopiston joukkueessa yliopistojalkapalloa pelannut Green oli NFL:n varaustilaisuuden neljäs varaus vuonna 2011.
Carl Frölich
Carl Frölich (1680–1754) oli ruotsalainen eversti ja kreivi. Hän oli Pohjanmaan maaherra 1734–1739, ja hänet tunnetaan talouselämän kehittäjänä. Vuosina 1739–1743 hän oli Turun hovioikeuden presidentti, ja sen jälkeen Svean hovioikeuden presidentti.
Hänen isänsä oli Riian kuvernööri, Tarton hovioikeuden presidentti Carl Gustaf Frölich.
Yellow
Yellow voi tarkoittaa ainakin seuraavia:
Launonen (sukunimi)
Launonen on muun muassa seuraavien henkilöiden sukunimi:
Karl Harald Felix Furuhjelm
Karl Harald Felix Furuhjelm (13. toukokuuta 1830 Helsinki – 30. huhtikuuta 1871 Nahodka) oli suomalainen virkamies ja lahjoittaja. Hän oli Itä-Siperian ylihallituksen palveluksessa 1854-1860 ja vuodesta 1869 keisarin perintömaiden käskynhaltija Amurinmaalla. Hän oli mukana järjestelemässä suomalaisten Amurinmaan-retkeä 1868. Hän testamenttasi omaisuutensa korkotuloja valtion käyttöön yleishyödyllisiin tarkoituksen sekä ruotsinkielisen Suomen historian kirjoittamiseen, minkä sai M. G. Schybergson.
Furuhjelmin vanhemmat olivat valtioneuvos Otto Vilhelm Furuhjelm (1794–1871) ja Ulrika Johanna Fredrika Fock. Hän kävi Helsingin yksityislyseota ja pääsi ylioppilaaksi 1849. Furuhjelm suoritti Helsingin yliopistossa tuomarintutkinnon ja suuremman kameraalitutkinnon 1853. Hän sai samana vuonna matkastipendin Venäjälle.
Furuhjelm oli vuodesta 1854 alkaen kuvernementinsihteerinä Itä-Siperian ylihallituksessa sekä eurooppalaisten kielten kielenkääntäjänä. Hän oli sitten erikoistehtävissä Baikalin takaisten provinssien hallituksen palveluksessa vuodesta 1857 alkaen. Hänestä tuli kollegisihteeri 1856 ja nimineuvos 1858. Furuhjelm palasi Suomeen 1860 ja hänestä tuli kollegiasessori sekä varatuomari vuonna 1861. Hän oli tämän jälkeen apulaistoimitussihteerinä Suomen valtiosihteerinvirastossa Pietarissa vuodesta 1862 alkaen ja toimitussihteerinä 1867–1868. Furuhjelmista tuli kollegisihteeri 1868 ja valtioneuvos ja keisarillisten eläkerahojen hallintomies Amurinmaassa Itä-Siperiassa 1869.
Furuhjelmin veli oli kenraaliluutnantti Johan Otto Vladimir Furuhjelm.